  Анжелика Тихонова корреспондент Удмуртиын кунгож сьӧрын улӥсьёслы шаермылэн кыл, лулчеберет, вӧсьлык аспӧртэмлыкъёсыныз тодматскыны «Добро пожаловать в Удмуртию» видеороликъёс поттозы. Со сярысь Калыкъёслэн эшъяськон юртсылэн пресс-службаез ивортӥз. Роликъёсты кылдытон бордын «Куара» огазеяськонысь егитъёс но лулчеберетъя йӧскалык огазеяськонъёслэн ёзчиоссы тыршозы. Уж борды кутскизы ини. Куинь минут котыр кыстӥськись видеороликъёсын шаерамы улӥсь пӧртэм калыкъёслэн сямъёссы но улон-вылонзы сярысь вералозы; Удмуртилэн интывылаз улонлэн аспӧртэмлыкъёсын тодматозы; элькунлэсь вӧсьбур картазэ возьматозы; мер интыосын астэ возён эсэпъёс сярысь мадёзы но валэктозы, кытчы уже интыяськон, дышетскон но шутэтскон сярысь юанъёсын вазиськоно. Озьы ик роликъёсы туспуктэмъёс, текст, инфографика но мукетсэ ватсалозы. Соосты интернетысь пӧртэм площадкаосы поттозы. Учкыны вань мылкыд карисьёс быгатозы Видеороликъёсын сётэм вань ивортодэт англи кылын субтитръёсын но мыноз. Дась ужъёсын туэ толсуре тодматыны чаклало ини. Пусъём, ӵектос Удмуртиысь йӧскалык политикая министерстволэн юрттэмез улсын лэсьтӥське.  Тодэ вайытом, Ижкарысь студентка калыкез удмурт кылэн, лулчеберетэн но учкымон интыосын тодматон ӵектоссэ улонэ пыӵатоз. Тегъёс: Ижкар Удмуртия йӧскалыклулчеберет удмуртъёс Калыкъёслэнэшъяськонюртсы видео  